Grey Gardens (imanje)
<s>Grey Gardens () je kuća, odnosno imanje smješteno u području Georgica Pond u okviru sela East Hapton i istoimenog grada na Long Islandu u američkoj državi New York, poznato kao prebivalište Edith Ewing Bouvier Beale i Edith Bouvier Beale, odnosno po tome što je prikazano u znamenitom istoimenom dokumentarnom filmu.</s>

<s>Kuću su 1897. godine sagradili F. Stanhope Phillips i Margaret Bagg Phillips, kćer novinskog magnata, a dizajnirao ju je arhitekt Joseph Greenleaf Thorpe (1862-1934).</s><s>Kuća, koja se sastojala od 14 soba, se isticala svojim vrtovima.</s><s>Godine 1913. je prodana Robertu C. Hillu, vlasniku poduzeća Consolidation Coal Company koji ju je dodatno preuredio.</s>

<s>Godine 1924. su kuću kupili pravnik Phelan Beale i njegova supruga Edith Ewing Beale, koji će tamo sljedećih nekoliko godina provesti sa kćeri Edith, te sinovima Phelanom Juniorom i Bouvierom Bealeom.</s><s>Edith je tamo nastavila živjeti nakon što se muž od nje 1931. godine rastavio.</s><s>Održavanje kuće je tokom godina postalo sve teže, najviše zbog toga što je Edith zbog svog ekscentričnog i skandaloznog ponašanja ostala bez nasljedtsva, te imala tek skromni džeparac kao izvor prihoda.</s>

<s>Godine 1952. se Edith u kući, nakon neuspješnog pokušaja da se probije u show businessu, priključila njena kćer.</s><s>Dvije žene su se postepeno počele povlačiti iz društva, a životni uvjeti na neodržavanom i zapuštenom imanju postajali sve gori.</s><s>1971. godine je kuću posjetila sanitarna inspekcija Okruga Suffolk te užasnuta prljavštinom, nedostatkom tekuće vode, kao prisutstvom desetaka divljih mačaka i rakuna, objavila kako će obje žene prisilno iseliti zbog opasnosti po njihov život.</s><s>Kada je priču o tome objavio tabloid National Enquirer, Edithine nećake - bivša Prva dama Jacqueline Kennedy i njena sestra Lee Radziwil - su platili 50.000 dolara za čišćenje.</s>

<s>To je koincidiralo sa planovima braće Maysels, uglednih sineasta, da snime dokumentarni film o životu Jacqueline Kennedy.</s><s>Tokom priprema su, sakupljajući građu za njen rani život u East Hamptonu, posjetili Grey Gardens i zaključili da bi "Velika Edie" i "Mala Edie" bili daleko bolja tema za film.</s><s>Mayslesovi i njihova ekipa su proveli oko godinu dana na imanju i temeljito zabilježili tamošnji svakodnevni život.</s>

<s>"Mala Edie" je nakon majčine smrti 1979. godine prodala imanje Benu Bradleeju, izvršnom uredniku Washington Posta, koji je obećao da ga neće srušiti.</s><s>Imanje je temeljito renovirano, a u njemu danas živi njegova udovica, novinarka Sally Quinn.</s><s>2017. godine je imanje ponudila na prodaju po cijenu od 19,995.000. $</s>

<s>Izvori</s>

<s>Porodica Bouvier
Građevine u SAD</s>

